Viimane juhtum tekitab küsimuse võimalikust vastuolust rahvusvahelise lepingu ja põhiseaduse vahel. Sätestab ju ka Eesti riigi rahvusvaheliste kohustuste täitmisel kaitseväe kasutamise seaduse § 2 lõige 2 - Riigikogu otsustab kaitseväe kasutamise Eesti riigi  rahvusvaheliste kohustuste täitmisel igal konkreetsel juhul eraldi, kui Riigikogus ratifitseeritud välisleping ei sätesta teisiti. Riigikogu otsus on üksikakt, mis antaksegi konkreetse üksikjuhtumi üle otsuse tegemiseks, samas sätestab eelviidatud seadus võimaluse Riigikogult põhiseadusega ette nähtud pädevus võtta, sõlmides rahvusvahelise lepingu, kus Eesti riigil pole jäetud võimalust otsustada igakordselt eraldi kaitseväe kasutamise üle oma sõjaliste kohustuste täitmisel.